เหตุการณ์ที่ Dolce & Gabbana ทำวิดีโอที่ไม่เข้าใจเรื่องวัฒนธรรมของคนจีนอย่างถ่องแท้ จนผู้บริโภคชาวจีนประท้วงอย่างหนัก สามารถส่งผลกระทบต่อแบรนด์ได้หนักหน่วงมาก เนื่องจากอะไร
a. ยกเลิกงานแสดงแฟชั่นโชว์ที่เซี่ยงไฮ้
b. การหยุดยั้งยอดขายที่ตกต่ำลง
c. ต้องแสดงให้โลกเห็นว่าจีนเป็นตลาดที่เปิดกว้าง
d. ลูกค้ามากกว่า 1 ใน 3 เป็นคนจีน
ข้อที่ถูกต้องได้แก่ d.  เพราะว่า Dolce & Gabbana กำลังเผชิญหน้ากับวิกฤตใหญ่ในประเทศจีน หลังจากทำวิดีโอที่ไม่เข้าใจเรื่องวัฒนธรรมของคนจีนอย่างถ่องแท้ จนผู้บริโภคชาวจีนประท้วงอย่างหนัก การต่อต้าน D&G เริ่มจากการที่แบรนด์ได้ออกคลิปโฆษณาที่แสดงสาวจีนที่ติดๆ ขัดๆ ในการใช้ตะเกียบกินพิซซ่า และอาหารอิตาเลียนอื่นๆ ด้วยตะเกียบ สถานการณ์ในตอนนั้นทำให้แย่ลงด้วยคอมเมนต์เชิงดูถูกจากผู้ร่วมก่อตั้งแบรนด์ Stefano Gabbana ใน Instagram ส่วนตัวของเขาเอง

ด้วยพลังโซเชียล ทำให้ทั้งคลิปโฆษณาและคอมเม้นจากผู้ร่วมก่อตั้งได้กระจายไปทั่วอินเทอร์เน็ตอย่างรวดเร็ว และได้รับการกล่าวหาว่าเป็นการดูหมิ่นเชื้อชาติและมีการเรียกร้องให้บอยคอตการซื้อสินค้าจากแบรนด์ดังจากเหล่าดาราและคนดังทั้งหลาย และ ทำให้ D&G ต้องยกเลิกงานแสดงแฟชั่นโชว์ที่เซี่ยงไฮ้ในไม่กี่ชั่วโมงก่อนที่จะเริ่มการเดินแบบ

เหตุการณ์อื้อฉาวนี้สามารถส่งผลกระทบต่อแบรนด์ได้หนักหน่วงมาก เนื่องจากลูกค้ามากกว่า 1 ใน 3 เป็นคนจีน โดยต่อมาผู้ร่วมก่อตั้งอีกคน Domenico Dolce ได้ออกคลิปเพื่อขอโทษชาวจีนทั่วโลก และหวังว่าจะได้รับการให้อภัยจากการเข้าใจผิดทางวัฒนธรรม โดยก่อนหน้านี้โฆษกของแบรนด์ได้ออกมาขอโทษแล้วและให้สาเหตุว่าบัญชี Instagram ของ Gabbana ถูกแฮค แต่ถึงกระนั้น ก็ไม่สามารถยับยั้งความเกลียดชังที่ลุกลามไปแล้ว